খাগড়াছড়ি চেম্বার অব কমার্সের পরিচালক সুদর্শন দত্ত বলেন, শিল্প উদ্যোক্তাদের মতে, খাগড়াছড়িতে সুযোগ ও সম্ভাবনা রয়েছে। এই বিসিক শিল্পনগরীটি পুরোদমে চালু করতে পারলে স্থানীয় বেকার সমস্যা নিরসনের পাশাপাশি খাগড়াছড়ি দেশের অর্থনীতিতে ভূমিকা রাখতে পারতো। কিন্তু কয়েকটি পাহাড়ি সংগঠনের চাঁদাবাজি, ভয়াবহ বিদ্যুৎ বিপর্যয় ও সড়ক যোগযোগ ব্যবস্থা খারাপ হওয়ায় শিল্প উদ্যোক্তারা বিনিয়োগ করার সাহস পাচ্ছেননা। ফলে রক্ষণাবেক্ষনের অভাবে পুরো শিল্পনগরীটি বনে-জঙ্গলে পরিপূর্ণ হয়ে এখন গো-চারণভূমিতে পরিণত হয়েছে।